Trekking på Den Store Mur - Beijing 9 dage - Sinex Rejser
En spændende rejse til Beijing, med 2 dages udflugt til Den Store Mur, hvor der overnattes ved muren, samt man har 2 dages trekking på muren.
Ca. 120 km nordøst for Beijing ligger et mere uberørt område af Den Store Mur, med mere vild natur. I dette område vil man bruge 2 dage af denne tur til at gå på muren.
Der overnattes på et mindre hotel ved foden af muren. Trekking vil finde sted 2 forskellige steder, så man virkelig får set forskellige landskaber og dele af muren.
Herefter kørsel til et andet sted, hvor der ikke kommer mange turister, og man går her i ca. 5 – 6 timer (medbragt mad spises undervejs), inden man kører tilbage til Beijing.
Ophold i Beijing forud for turen til muren, hvor man kan tilkøbe forskellige udflugter til de store seværdigheder. Her taler vi om Den Forbudte By, Sommerpaladset, Den Himmelske Freds Plads, Himlens Tempel og mere.
Der afsluttes med 1 dag i Beijing, inden man rejser tilbage til Danmark. En god rejse der kombinerer både by og natur.
Om Den Store Mur
Den Kinesiske Mur er en ældgammel serie af mure og befæstninger, i alt mere end 6000 kilometer i længden, beliggende i det nordlige Kina. Den Kinesiske Mur, måske det mest genkendelige symbol på Kina og dets lange og levende historie, blev oprindeligt udtænkt af kejser Qin Shi Huang i det tredje århundrede f.Kr. som et middel til at forhindre indtrængen fra barbariske nomader. Den bedst kendte og bedst bevarede del af Den Kinesiske Mur blev bygget i det 14. til det 17. århundrede e.Kr., under Ming-dynastiet.
Muren strækker sig fra starten i vest i Gobi Ørkenen ved Jiayu Passet til det kinesiske hav i øst ved Shanhaiguan. De bedst bevarede områder af muren ligger nord for Beijing.
Kinas berømte hovedstad, hvor skiftende kejsere igennem 500 år har regeret, hvor Mao har udråbt folkerepublikken samt hvorfra det moderne Kina i dag ledes.
Vidunderlige seværdigheder i Beijing hvis lige ikke findes andre steder.
hvor kejserne har levet deres isolerede liv med konkubiner og embedsmænd.
hvor den forunderlige Dowager Cixi havde sine kronede dage og styrede Kina igennem 50 år.
Se de smukke templer i Beijing hvor verdens største tempelkompleks,
Himlens Tempel er helt enestående.
Besøg på den kinesiske mur. Den Store Mur skal bestiges og Formand Mao's ord om at man først er en rigtig mand (Hao Han) når man har besteget den store mur, skal efterleves. Dette gælder selvfølgelig for alle.
Tid på egen hånd er vigtigt,
Beijing er et spændende sted at gå på indkøb og gøre oplevelser på egen hånd.
Ud over dette bør de udsøgte udbud fra det kinesiske køkken opleves og smages.
Dag 1 Afrejse fra københavn til Beijing
Dag 2 Ankomst til Beijing og indlogering på Hotel
Dag 3 Oplevelser i Beijing – Den Himmelske Freds Plads – Den Forbudte By – Hutonger og Traditionel Kinesisk Medicin (Tilkøb Middag og Kung Fu Show)
Dag 4 Oplevelser i Beijing – Sommerpaladset – Perleproducent – Lama Templet og Te ceremoni i et tehus (Tilkøb Peking And middag og underholdning)
Dag 5 Oplevelser i Beijing Himlens Tempel – Silkeproduktion – Imperial College – Confucsius Templet – Nanloguxiang Hutonger (Tilkøb Akrobatik Show)
Dag 6 Kørsel til Den Store Mur og trekking på muren hele dagen – overnatning ved muren
Dag 7 Ved muren – Trekking indtil aften – Kørsel tilbage til Beijing
Dag 8 Beijing – Dagen er på egen hånd til egne oplevelser
Dag 9 Hjemrejse fra Beijing til København
Afrejse fra København Der flyves med Internationalt luftfartsselskab om aftenen til Beijing
Mellem København og Beijing er der en tidsforskel på +6 timer .
Man ankommer til Beijing ved middagstid. Transport til hotellet og check in. Resten af dagen er til afslapning.
Udflugt inkluderet – med frokost
Derefter tager vi på besøg i de specielle kinesiske Hutongèr, som er smalle gader imellem 100 år gamle gårdhavehuse, der hver især huser flere generationer af samme familie.
I forbindelse med besøget tilbydes en gang fodmassage til at lindre vores trætte fødder efter en lang dags gåtur. (Drikkepenge til massør ca. 30 – 40 Yuan afholdes selv)
Traditionel kinesisk massage bygger på behandlingsteknikker der er omkring 5000 år gamle. Ifølge traditionen kan massage helbrede omkring 100 forskellige sygdomme hos voksne. De første beskrivelser af massage stammer fra taoistiske præster der praktiserede Qi Gong øvelser som er rettet imod styrkelse af livskraften og for at fremme blodcirkulationen i kroppen.
Om aftenen kan man tilkøbe et show – The Legend of Kung Fu – inkluderet middag før showet – Kan bestilles sammen med rejsen
Dagen starter med at der køres til til Sommerpaladset lidt uden for Beijing. Her kunne kejseren og familie søge ly for sommerens hede inde i byen. Den store, kunstige Kunming sø sørgede for kølighed og en smuk udsigt.
Paladset blev genopført i 1888 af den berømte Cixi. Genopbygning tog ca. 10 år. I 1900 blev sommerpaladset igen hærget under boxeropstanden og genopført kort efter. Vi besøger både Det politiske område, Beboelsesområdet, Teaterområdet samt det Religiøse område.
Efter frokost tager vi til Lamatemplet (Yonghegong), nok det smukkeste tempel for Lamaismen, den specielle form for Tibetansk Buddhisme, som også findes uden for Tibet.
Oprindelig blev bygningerne opført som bolig til en prins, den senere kejser Long Chen. Men på grund af en særlig regel der sagde, at ingen kunne flytte ind i et palads, der havde været beboet af en kejser, blev det i 1744 omdannet til tempel for Lamaismen, som på dette tidspunkt var højt værdsat af Qing-dynastiet. Takket være en speciel indsats af udenrigsminister Zhou Enlai lykkedes det at redde templet fra rødgardisternes hærgen under kulturrevolutionen 1966 – 1976.
Dagen inkluderer til sidst et besøg i et tehus, Kina er et land der er kendt for sin te. Her har man mulighed for at smage forskellige tesorter, samt mulighed for at købe sin favorit te. F. eks. Grøn te "Organic Longjing" kan føres mere end 1000 år tilbage, og flere kejsere har gennem tiderne været betaget af den helt specielle te fra Longjing. Helt klar i koppen, rund og blød i smagen.
En anden særlig type te hedder Wild Pu-Erh te der er den eneste type te, som bliver bedre med årene. Denne tetype er blevet investeringsobjekt i de senere år. Videnskabelig forskning viser, at teen kan have en lang række helsebringende effekter. Den virker kolesterolnedsættende og indeholder antioxidanter. Særligt den slankende egenskab fremhæves.
Hvis man gerne vil smage Peking And – Kan man om aftenen tilkøbe en middag med Peking And – samt kinesisk underholdning. Peking And er uhørlig delikat. Kan bestilles sammen med rejsen.
Templet, som er et enestående eksempel på Ming-dynastiets arkitektur, er bygget samtidig med Den Forbudte By, nemlig i begyndelsen af 1400-tallet. I ensom majestæt troner denne perle af harmoni og skønhed mod Beijings himmel.
Det var her kejserne kom ved vinter-solhverv, for at ofre til både deres forfædre og til himlen, for at bede om en god høst.
Herefter køres til Hutongområdet i den nordlige del af Beijing, hvor der spises frokost på en lækker gårdhaverestaurant..
Som Imperial College tiltrak Guozijian stor opmærksomhed fra staten, og blev bygget om mange gange. Efter to store reparationer i Ming dynastiet, og opførelsen af ​​Biyong Hall i Qing-dynastiet, blev Beijing Guozijian hvad vi ser i dag, og dækker et areal på 37.000 m².
Det er den sidste Guozijian i Kina og har været opført som et vigtigt kulturelt sted under statsligt beskyttelse. Stedet blev også under Qing dynastiet benyttet som undervisningsministerium. Efter besøget i Guozijian, er der gåtur igennem Nanloguxiang (på egen hånd), hvor man kan nyde dette spændende hutongområde med masser af små forretninger og cafeer.
Der aftales et mødetidspunkt, hvor man mødes og kører tilbage til hotellet.Akrobatik i Kina, er verdensberømt. Om aftenen kan man tilkøbe en akrobatikforestilling – inkluderet en middag før forestillingen. Kan bestilles sammen med rejsen.
Der køres i ca. 3 timer til muren ved Huangyaguan, stedet hvor det store Marathon på muren også finder sted hvert år.
Her kan man vælge at stå tidligt op og se solopgangen fra muren.
Denne dag er på egen hånd, og til egne fornøjelser.
Man kan handle eller gå en tur i nogle af de smukke parker i Beijing, for at møde den kinesiske befolkning der. Masser af Folklore, og en god dag til afslapning.
Afgang fra hotellet om formiddagen til lufthavnen. Midt på eftermiddagen flyves der til København, hvor man lander først på aftenen. Har man købt provinstilslutning er der transfer i Københavns Lufthavn.
**Ved individuelle rejser bestemmer man selv datoer for afrejse og hjemrejse. Datoer angives på bestillingssiden. Rejsen er på 9 dage, og prisen der er angivet er for 9 dage. Ønskes en rejse af længere varighed, brug bestillingssiden for individuelle rejser med eget program
Pris for 1 person er ikke oplyst, og hvis man ønske at rejse som enkeltperson, vil der blive givet et tilbud for rejsen. Angiv i bestilling at man ønsker tilbud for 1 person.
Flyrejse imellem København og Beijing t/r med internationalt luftfartsselskab på økonomiklasse
7 overnatninger i delt dobbeltværelse elle valgt enkeltværelse med morgenmad, 6 i Beijing og 1 ved muren
Transfers fra lufthavn til hotel t/r + transfers i forbindelse med udflugter
Udflugtsprogram som beskrevet i programmet
Assistance fra engelsktalende kinesisk guide under opholdet, på udflugetr og ved trekking
Fortæring: 7 x morgenmad, 5 x frokost, 1 x middag
Ikke indeholdt i rejsen
Forbrug af service på hoteller – såsom internet hvis afgift, telefoni, minibar, porters, vask af tøj mm.
Show og ekstra middage
Måltider udover nævnt under indeholdt i rejsen
Enkeltværelse – indbefatter et et tillæg
Rejsen benytter Jiangou Hotel i Beijing og Huangyaguan Home Inn
Udflugter i Beijing er inkluderet i denne rejse, Udflugt A, B og C med frokost
icon-map Bestil rejse
Fantastiske Beijing i 8 dage - luksus hotel
Kinas imponerende hovedstad med nogle af Kinas største seværdigheder - Den Forbudte By - Muren - mm.
Beijing - Xian i 10 dage med togrejse
Oplev 2 af de mest seværdige byer i Kina, og nyd en togrejse med hurtigtoget - En rejse spækket med oplevelser
Beijing Jiangou Hotel
Jianguo Hotel Beijing er det første joint venture-hotel i Kina siden 1982 og det eneste havehotel i Beijing CBD – Your Green Home. Hotellet kombinerer elegant traditionelt interiør med alle moderne gæstefaciliteter. Overdådige vandhaver og en gårdhave fremhæver hotellets lave omgivelser.
Jianguo Hotel Beijing er beliggende ved siden af ​​Beijings diplomatiske kvarter, i hjertet af Beijings centrale forretningsdistrikt, kun 1 minuts gåafstand fra YONG AN LI-metrostationen og 3 minutters gang fra det berømte silkemarked. I bil, 10 minutter fra Den Himmelske Freds Plads og Beijings mange historiske seværdigheder og 40 minutter fra Beijing Capital International Airport. Er ideelt placeret for både forretning og sightseeing
Huangyaguan Great Wall Li Bo Home Hotel ligger i Jixian, 20 km fra Li Mutai Scenic Spot, og tilbyder indkvartering med restaurant, gratis privat parkering, gratis cykler og bar. Indkvarteringen tilbyder ski til dør-adgang og et liftkortsalgssted samt en fælles opholdsstue og en have. Indkvarteringen har døgnåben reception, lufthavnstransport, fælles køkken og gratis WiFi.
Der serveres à la carte og asiatisk morgenmad hver morgen på hotellet.
Li Bo Home har terrasse. Du kan spille billard, bordtennis og squash på overnatningsstedet, og området er populært til skiløb og cykling.